IVP wil buitelandse arbeiders beperk | Maroela Media
Die Inkatha Vryheidsparty (IVP), die vierde grootste politieke party in die land, gaan 'n wetsontwerp by die parlement indien wat 'n kwota neerlê vir die aantal buitelanders wat 'n Suid-Afrikaanse werkgewer in diens mag hê.
Die IVP het 'n mediakonferensie gehou nadat die party se parlementêre koukus hul jaarlikse strategieberaad gehou het, en hul standpunt oor 'n reeks aktuele kwessies is vasgelê.
Een daarvan is dat 'n private‑ledewetsontwerp deur Liezl van der Merwe, IVP-LP, by die parlementêre portefeuljekomitee oor binnelandse sake ingedien word om só 'n kwotastelsel op die been te bring.
Volgens Van der Merwe is die wetsontwerp nodig omdat soveel, en veral ongeskoolde, Suid-Afrikaners sterk voel dat hul werkgeleenthede aan buitelanders gegee word. Sy het ontken dat die IVP se voorstelle nasionalisties of xenofobies is.
Dit wil in hierdie stadium voorkom of die voorgestelde kwotas slegs vir ongeskoolde arbeid sal geld, en nie vir geskoolde buitelanders nie.
Vir die afsienbare toekoms bly prins
die party se leier in die parlement.
Die IVP-hoofsweep, Narend Singh, het aangekondig dat die party voorstelle sal steun om die openbare beskermer, adv. Busisiwe Mkhwebane, voor die parlement te daag om te verduidelik hoekom sy soveel bevindings maak wat deur die hof ter syde gestel word.
"Ons het nie daardie probleem met haar voorganger [adv. Thuli Madonsela] ondervind nie," het Singh uitgewys.
Hy het gesê Mkhwebane se antwoorde tydens so 'n parlementêre proses sal bepaal of die IVP voorstelle sal steun om haar uit haar amp te verwyder.
Die IVP gaan ook vanjaar voorstel dat 'n nuwe artikel 9-instelling genaamd die Integriteitskommissie aangestel word om korrupsie te bekamp. Op joernaliste se vrae was die IVP taamlik onseker oor hoe om te voorkom dat die posisie deur die ANC gekaap word.
Wat die gronddebat betref, staan die IVP teen enige verandering aan die Grondwet om onteiening sonder vergoeding te vergemaklik, en vir die behoud van die Ingonyama-trust in KwaZulu-Natal.
Die IVP is ten gunste van die instel van een of ander vorm van nasionale gesondheidsversekering, maar nie volgens die model wat die ANC voorstel nie. Die party sal dus teen die tersaaklike wetsontwerp in die parlement stem.
Die buitelanders is doodgewoon beter werkers.
Die SA werkers word so erg opgepiep en beskerm deur die regering dat hulle bykans met gevoude arms kan sit en 'n ENORME salaris ontvang. Die werkgewers daarenteen word GEBOELIE tot die mate dat besighede verplig word om te sluit … met miljoene werkloses as gevolg. SA se Swart werkers word reeds sedert 1994 beskerm teen Wit-, Bruin- en Indiër werkers d.m.v. BEE en AA., minimum salarisse, staatstoelaes, gratis huise, -elektrisiteit, – water en vele meer "handouts'! Nou wil die IFP die VETKAT SAwerkers nóg verder beskerm teen Swart werkers uit die buiteland, ook! OORBESKERMING SKEP SWAK WERKERS … wat… Lees meer »
Ek Sal Inkatha ondersteun daarmee.Buitelanders kom ontneem plaaslike mense van werksgeleenthede,behuising ens.Ons het geveg Vir die val van apartheid,Vir ons eie mense,nie Vir Zimbabwe of Lesotho of DRK nie.Zimbabwe het deur daai hardekop Mugabe die land in hongersnood gedompel.Nou vlug daai Zimbabwieers hierheen.Dis nie ons probleem nie,Ons kan nie Mother Theresa speel vir die hele Afrika nie.Besigheidseienaars neem uitlanders in diens sodat uitlanders n appel en ui betaal Kan word.sodoende Gaan uitbuiting voort.Daai uitlanders moet terug huis toe! Noem my zenofobies,daai uitlanders is n blokkasie Vir dié land se vooruitgang
Die buitelandse arbeider eis nie n arm en n been as betaling vir n al kotter wordende werksdag nie. Soveel miljoene was al aan staatshospitale bestee. Stel nou bevoegde werkers aan en NGV sal onnodig wees.
Ek dink die ou het meer verstand as die huidige president. SA werkers is lui en laks want hulle word beskerm. Maar daar is ook verskriklik baie misdade en moorde wat gepleeg word deur buitelanders en hulle plaas ook geweldig druk op ons mediese dienste. Dis maar 50/50